દીપક સિંહ (રાજકુમાર રાવ) પોતાની વાઇફ અને દીકરી સાથે રાજસ્થાનમાં રહે છે. રાજસ્થાનમાં તેની પાસે જમીન છે, પણ રણમાં જમીનનો કોઈ અર્થ નથી સરતો એ વાત દીપક સિંહને લાગુ પડી રહી છે. ઘરની હાલત ખરાબ છે અને એ ખરાબ હાલત વચ્ચે દીપક પરિવાર સાથે મુંબઈ સ્થાયી થવા માટે આવે છે. મુંબઈની બહુબધી વાતો સાંભળીને દીપકે વિચાર્યું છે કે આ એક શહેર એવું છે જે દરેકને સાચવી લેવાની ક્ષમતા ધરાવે છે, પણ તેને ખબર નથી કે આ શહેર તેનું ભવિષ્ય બગાડી નાખવાની ક્ષમતા પણ ધરાવે છે. બને છે પણ એવું જ. એક અજાણ્યા શહેરમાં સુખનાં સપનાં સાથે આવેલા દીપકનો ભ્રમ બહુ ઝડપથી તૂટી જાય છે અને તેની જિંદગી તહસનહસ થઈ જાય છે.